CELEX: 32019D0854
Language: da
Date: 2019-04-15 00:00:00
Title: Rådets afgørelse (EU) 2019/854 af 15. april 2019 om indgåelse af den frivillige partnerskabsaftale mellem Den Europæiske Union og Den Socialistiske Republik Vietnam om retshåndhævelse, god forvaltningspraksis og handel på skovbrugsområdet

5.6.2019   
               
               
                  DA
               
               
                  Den Europæiske Unions Tidende
               
               
                  L 147/1
               
            
         RÅDETS AFGØRELSE (EU) 2019/854
         af 15. april 2019
         om indgåelse af den frivillige partnerskabsaftale mellem Den Europæiske Union og Den Socialistiske Republik Vietnam om retshåndhævelse, god forvaltningspraksis og handel på skovbrugsområdet
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 3, første afsnit, og artikel 207, stk. 4, første afsnit, sammenholdt med artikel 218, stk. 6, andet afsnit, litra a), nr. v), og artikel 218, stk. 7,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet (1), og
         ud fra følgende betragtninger:
         
                     (1)
                  
                  
                     I maj 2003 vedtog Europa-Kommissionen en meddelelse til Europa-Parlamentet og Rådet med titlen »Retshåndhævelse, god forvaltningspraksis og handel på skovbrugsområdet (FLEGT): Forslag til EU-handlingsplan«, hvori den opfordrede til, at der træffes foranstaltninger til at bekæmpe ulovlig skovhugst gennem frivillige partnerskabsaftaler med træproducerende lande (»EU-handlingsplanen«). Rådets konklusioner om EU-handlingsplanen blev vedtaget i oktober 2003 (2), og Europa-Parlamentet vedtog en beslutning derom den 7. juli 2005 (3).
                  
               
                     (2)
                  
                  
                     Den frivillige partnerskabsaftale mellem Den Europæiske Union og Den Socialistiske Republik Vietnam om retshåndhævelse, god forvaltningspraksis og handel på skovbrugsområdet (»aftalen«) blev i overensstemmelse med Rådets afgørelse (EU) 2018/1528 (4) undertegnet den 19. oktober 2018 med forbehold af aftalens indgåelse.
                  
               
                     (3)
                  
                  
                     Aftalen bør godkendes —
                  
               VEDTAGET DENNE AFGØRELSE:
         
            Artikel 1
            Den frivillige partnerskabsaftale mellem Den Europæiske Union og Den Socialistiske Republik Vietnam om retshåndhævelse, god forvaltningspraksis og handel på skovbrugsområdet godkendes herved på Unionens vegne.
            Teksten til aftalen er knyttet til denne afgørelse.
         
         
            Artikel 2
            Formanden for Rådet foranstalter på Unionens vegne den notifikation, der er omhandlet i aftalens artikel 25 (5).
         
         
            Artikel 3
            Kommissionen repræsenterer Unionen i det fælles gennemførelsesudvalg, der er nedsat i henhold til aftalens artikel 18.
            Medlemsstaterne kan deltage i møderne i det fælles gennemførelsesudvalg som medlemmer af Unionens delegation.
         
         
            Artikel 4
            Med henblik på ændring af bilagene til aftalen i henhold til aftalens artikel 24 bemyndiges Kommissionen til efter proceduren i artikel 11, stk. 3, i Rådets forordning (EF) nr. 2173/2005 (6) at godkende sådanne ændringer på Unionens vegne.
         
         
            Artikel 5
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 15. april 2019.
            
               
                  På Rådets vegne
               
               P. DAEA
               
                  Formand
               
            
         
         
            (1)  Europa-Parlamentets godkendelse af 12. marts 2019.
         
            (2)  EUT C 268 af 7.11.2003, s. 1.
         
            (3)  EUT C 157 E af 6.7.2006, s. 482.
         
            (4)  Rådets afgørelse (EU) 2018/1528 af 11. oktober 2018 om undertegnelse på Unionens vegne af den frivillige partnerskabsaftale mellem Den Europæiske Union og Den Socialistiske Republik Vietnam om retshåndhævelse, god forvaltningspraksis og handel på skovbrugsområdet (EUT L 257 af 15.10.2018, s. 1).
         
            (5)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
         
            (6)  Rådets forordning (EF) nr. 2173/2005 af 20. december 2005 om indførelse af en FLEGT-licensordning for import af træ til Det Europæiske Fællesskab (EUT L 347 af 30.12.2005, s. 1).